Praputnjak, 4. rujna 2020.g.

**OBJAVA ZA MEDIJE**

***PRAPUTNJAK – KULTURNI KRAJOLIK* U DVA DANA**

**BROJNOJ PUBLICI PRIKAZAO SVA SVOJA BOGATSTVA**

**Dani susjedstva Praputnjak, jednog od 27 susjedstava Europske prijestolnice kulture, održani su ovog četvrtka i petka u ovom malom naselju u zaleđu Bakarskog zaljeva, pod nazivom Praputnjak – kulturni krajolik.**

Praputnjak koji broji tek 500-tinjak stanovnika pravi je primjer lokalne zajednice koja je u danim povijesnim okolnostima oduvijek znala živjeti u skladu s prirodom, što je i bila okosnica dvodnevnog programa, a potvrdilo se također kako **ključnu ulogu u programu susjedstva Praputnjak nose upravo njegovi mještani i aktivni dionici društvenog života**.   
Naime, **9 praputnjarskih udruga i organizacija, vođeni duhom aktivizma i zajedništva, i ovim su programom, koji je održan u sklopu projekta Europske prijestolnice kulture, dokazali kako nastavljaju dugogodišnji rad na kulturnoj sceni Praputnjaka, nastojeći okupiti u mjestu veći broj ljudi koji će prepoznati vrijednosti života u maloj sredini**.

Sve je počelo u četvrtak navečer, u dvorištu Područne škole Praputnjak programom *Krajolici budućnosti* tj. predavanjima **Jelene Babić** iz Udruge Hyla iz Zagrebao ***pčelama, šišmišima i leptirima kao oprašivačima***, dok je **Ranko Starac**, kustos arheološkog odjela Pomorskog i povijesnog muzeja Hrvatskog primorja Rijekaispričao priču o ***Gradini kod Praputnjaka u kontekstu prapovijesnih staništa između Rijeke i Crikvenice.***Program *Praputnjak - kulturni krajolik* nastavio se **u petak u vinogradu *Takala* – *Bakarske prezidi,*** svečanim otvorenjemu kojem su sudjelovali pročelnica Ureda Grada Bakra **Maja Šepac Rožić**, predsjednica udruge Praputnjak – kulturni krajolik **Ivona Miloš**, rukovoditeljica programa RIJEKA 2020 **Emina Višnić**, pročelnica Upravnog odjela za kulturu, sport i tehničku kulturu Primorsko-goranske županije **Sonja Šišić**, pročelnik Odjela za kulturu Grada Rijeke **Ivan Šarar** te predstavnica tima Kostrena **Borka Reljac**, koja je ovom prilikom vremensku kapsulu 27 susjedstava predala timu susjedstva Praputnjak.

Okupljeni su u nastavku uživali u **interpretacijskoj šetnji** krajolikom Praputnjaka pod nazivom ***Pomalo i po kraju,*** od vinograda Takala kroz krašku dolinu *Dolčinu* i natrag. Uz šetnju, predstavljen jerad na očuvanju baštine kroz povijesnu i prirodnu pozadinu nastanka **prvog zaštićenog kulturnog krajolika u RH – Takala i cijelih Bakarskih prezida**.

Nakon šetnje, u dvorištu Doma kulture Praputnjak u sklopu programa*Dnevni boravak*virtualno jepredstavljeno **europsko susjedstvo** Praputnjaka - ***Stichting Bewegend Beeld iz Nizozemske***, a također i izložak knjige ***EUROPE – contours culturels***, autora **Antona Zakarije** prema kojoj se razvila ideja projekta *Praputnjak – kulturni krajolik*.

U Domu kulture Praputnjak pažnju posjetitelja privukla je **izložba uoči 155. godine rada Područne škole Praputnjak**, gdje su zahvaljujući velikom trudu i angažmanu bivših školaraca izložene impresivne memorabilije mnogih generacija, pri čemu se najviše ističu **fotografije** koje sežu u daleke 1930. godine.

Tijekom večeri, predstavile su se i **lokalne udruge i OPG-ovi**, a oni koji su željeli zaigrali su i partiju

***balot po starinski***, što je i inače u Praputnjaku petkom nezaobilazna zabava.

Nositelj inicijativesusjedstva Praputnjak je **Udruga Praputnjak – kulturni krajolik**, dok je njihovo europsko susjedstvo organizacija **Stichting Bewegend Beeld** iz nizozemskog Rotterdama.  
Partner u provedbi programa je **Grad Bakar**.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42